Mandat til at tiltræde implementeringsaftale vedr. Fælles Medicinkort 
Sagsfremstilling 
13.    Mandat til at tiltræde implementeringsaftale vedr. Fælles Medicinkort  
                                                                                                                        Åbent 
Sagsnr.: 326-2014-95200       J.nr.: 29.30.00            Nicolaj Toft.: 326-2015-5236 
  
[adresse] 
I forbindelse med kommunernes implementering af det Fælles Medicinkort (FMK) på ældreområdet, har 
kommunerne i mange tilfælde oplevet uoverensstemmelse mellem kommunernes egne medicinlister og 
medicinoplysningerne i FMK. For at gøre det muligt for kommunerne at basere deres medicinadministration på 
oplysningerne i FMK er det i mange sammenhænge nødvendigt at en læge foretager den nødvendige oprydning på 
medicinkortet. 
  
KL og Danske Regioner er enige med de Praktiserende Lægers Organisation (PLO) om, at denne opgave ikke er 
dækket af lægernes overenskomst. 
  
 KL har den 18. december 2014 opnået enighed med PLO og Danske Regioner om en aftale for igangsættelse af 
arbejdet med det Fælles Medicinkort. Enigheden har 3 elementer:  
  
· En implementeringsaftale om lægernes varetagelse af oprydning i forbindelse med igangsætning af FMK efter 
kommunens anmodning.  
· Der udarbejdes snarligt en rammeaftale om kvalitetssikring som kommunerne igennem Praksisplanudvalget kan 
vælge at tiltræde.  
· En generel beskrivelse af lægernes forpligtigelser og dertil hørende honorering i forbindelse med anvendelsen af 
FMK.  
  
Aftalen betyder, at kommunerne og regionerne samlet afsætter en pulje på hver 15 mio. kr. til oprydningsopgaven. 
Kommunen og regionen betaler hver 50 pct. af de 300 kr. som ydelsen koster. Det anslås, at der er 100.000 borger, 
som omfattes af aftalen.  
  
Aftalen bortfalder senest per 31. december 2015 eller tidligere såfremt puljen er opbrugt. 
  
Opgaven bestilles af kommunen og består i, at lægen på kommunens foranledning, forholder sig til den eksisterende 
medicinliste, som kommunen håndterer medicin efter, epikriser og andre relevante notater og rydder op i de løse 
recepter, således at medicinkortet, afspejler den aktuelle medicinering. 
  
De nærmere betingelser fremgår af vedlagte: ”Enighed mellem KL, Danske Regioner og PLO om oprydning i 
forbindelse med igangsætningsindsats i forhold til implementering af FMK i kommunerne” og ”Implementeringsaftale 
mellem KL, Danske Regioner og Praktiserende Lægers Organisation om oprydning i forbindelse med 
igangsætningsindsats i forhold til implementering af FMK i kommunerne”. Endvidere er der vedlagt en oversigt over 
estimerede omkostningerne pr. kommune i [adresse].  
  
For hurtigt at komme videre med implementeringen af FMK er det nødvendigt at kommunerne handler hurtigt og 
giver mandat til de kommunale medlemmer af praksisplanudvalget. Danske Regioner, KL og PLO er derfor enige 
om at opfordre de regionale samarbejdsparter (kommunerne i den enkelte region, regionen og PLO-Regionalt) til at 
tiltræde implementeringsaftalen hurtigst muligt med henblik på ikrafttræden senest 1. februar 2015. 
  
KKR-formandskabet har derfor bedt alle kommuner tilkendegive, om kommunalbestyrelsen giver KKR-
repræsentationen i Praksisplanudvalget mandat til at underskrive implementeringsaftalen senest den 1. februar 
2015. 
  
Efter de lokale parter har underskrevet aftalen kan kommunerne anmode lægerne om en oprydning i forbindelse 
med igangsætning af FMK i henhold til aftalen og i takt med implementering af FMK. 
  
BEHANDLING 
Ældre- og Sundhedsudvalget, Økonomiudvalget, Kommunalbestyrelsen 
  
INDSTILLING 
Leder af Sundhedsstaben indstiller, at kommunalbestyrelsen giver KKR-repræsentationen i Praksisplanudvalget 
mandat til at underskrive implementeringsaftalen. 
  
ØKONOMISKE KONSEKVENSER 
Såfremt implementeringsaftalen tiltrædes har KL vurderet at den samlede udgift for Kalundborg kommune bliver 
105.000 kr. Beløbet afhænger dog af det konkrete behov i kommunen. Beløbet dækkes af den pulje, der er afsat på 
Ældre- og Sundhedsudvalgets ramme til sundheds- og forebyggelsestilbud, til at medfinansiere de aktiviteter der 
aftales i praksisplanudvalget. 
  
Ældre- og Sundhedsudvalgets møde den 12. januar 2015: 
Udvalget vedtog at anbefale leder af Sundhedsstabens indstilling. 
Økonomiudvalgets møde den 21. januar 2015: 
Økonomiudvalget vedtog at anbefale Ældre- og Sundhedsudvalgets indstilling. 
  
Bilag 
  
  
  
  
  
Kommunalbestyrelsens møde den 27. januar 2015: 
Kommunalbestyrelsen vedtog at godkende Økonomiudvalgets indstilling. 
Enighed mellem KL, Danske Regioner og PLO om oprydning i 
forbindelse med igangsætningsindsats i forhold til implementering 
af FMK i [adresse] 
326-2015-6391 
Implementeringsaftale mellem KL, Danske Regioner og 
Praktiserende Lægers Organisation om oprydning i forbindelse 
med igangsætningsindsats i forhold til implementering af FMK i 
kommunerne.pdf 
326-2015-6397 
Omkostninger per kommune i region sjælland.pdf 
326-2015-6399 
